wickkiey/tamil-wikipedia-chunked huggingface dataset:
# ஆக்ரா கோட்டை

## அமைப்பு

இக் கோட்டை அரைவட்ட வட்டத் தள வடிவம் கொண்டது. இந்த அரை வட்டத்தின் நாண் ஆற்றுக்கு இணையாக இருக்குமாறு கட்டிடம் அமைந்துள்ளது. இக் கோட்டை மதில் 70 அடிகள் உயரமானது. வட்டவடிவமான பெரிய காவலரண்கள் சீரான இடைவெளிகளில் அமைந்துள்ளன. நான்கு பக்கங்களிலும் நான்கு நுழைவாயில்கள் உள்ளன. "கிசுரி" வாயில் எனப்படும் வாயில் ஆற்றை நோக்கியுள்ளது. நான்கு வாயில்களுள், "டில்லி வாயில்", "லாகூர் வாயில்" என அழைக்கப்படும் இரண்டு வாயில்கள் குறிப்பிடத்தக்கவை. லாகூர் வாயிலை, அமர்சிங் ராத்தோரின் பெயரைத் தழுவி "அமர்சிங் வாயில்" எனவும் அழைப்பதுண்டு. இது முன்னர் "அக்பர் வாயில்" என அழைக்கப்பட்டது பிரித்தானியர் இப் பெயரை "அமர் சிங்" வாயில் என மாற்றினர்.  
மேற்குப் பக்கத்தில், நகரத்தை நோக்கியுள்ள டில்லி வாயிலே மிகப் பெரிய வாயில் ஆகும். இது 1568 ஆம் ஆண்டில் அக்பரின் ஆட்சிக் காலத்தில் கட்டப்பட்டது. பாதுகாப்பை வலுப்படுத்துவதற்கும், அக்பரின் முறைப்படியான வாயிலாகப் பயன்படுத்துவதற்காகவுமே இது கட்டப்பட்டது. இது வெள்ளைச் சலவைக்கல்லால் கட்டப்பட்டு உட்பதிப்பு வேலைகள் செய்யப்பட்டது. இது அக்கால முகலாயர்களின் அதிகாரம், செல்வ வளம் ஆகியவற்றைக் காட்டுவதாகும். வெளியிலிருந்து கோட்டையைச் சுற்றியுள்ள அகழிகளைத் தாண்டிக் கோட்டைக்குள் வருவதற்கு மரத்தாலான பாலங்கள் பயன்பட்டன. டெல்லி வாயிலுக்கு உட்புறமாக அமைந்த இன்னொரு வாயில் "யானை வாயில்" என அழைக்கப்படுகின்றது. இந்த வாயிலின் இரு மருங்கும் அவற்றை நடத்தும் வீரர்களோடு கூடிய இரண்டு முழு அளவு யானைச் சிலைகள் உள்ளன.  
ஆக்ராக் கோட்டையின் ஒரு பகுதியை இன்றும் இந்தியப் படையினர் பயன்படுத்தி வருவதால், டெல்லி வாயில் வழியாகச் சுற்றுலாப் பயணிகள் கோட்டைக்குள் செல்ல முடியாது. இதற்கு லாகூர் வாயிலே பயன்படுத்தப்பட்டு வருகின்றது. இவ்வாயில், அன்று இந்தியாவின் ஒரு பகுதியாகவும், இன்று பாகிசுத்தானிலும் அமைந்துள்ள லாகூர் நகரத்தை நோக்கியுள்ளதால் லாகூர் வாயில் என்னும் பெயர் இடப்பட்டது.  
இந்தியாவின் கட்டிடக்கலை வரலாற்றைப் பொறுத்தவரை இக் கோட்டை மிகவும் முக்கியமானது. வங்காளம், குசராத் போன்ற பகுதிகளுக்குரிய கட்டிடக்கலைப் பாணிகளில் கட்டப்பட்ட 500 கட்டிடங்கள் கோட்டைக்குள் இருந்ததாகச் சொல்லப்படுகின்றது. இவற்றுட் சில அக்பரால் தனக்கெனக் கட்டப்பட்ட வெள்ளைச் சலவைக்கல் அரண்மனைகளைக் கட்டுவதற்காக இடிக்கப்பட்டது. மேலும் பல 1803 ஆம் ஆண்டுக்கும், 1862 க்கும் இடையில், பாசறைகளை அமைப்பதற்காகப் பிரித்தானியரால் இடிக்கப்பட்டன. தற்போது முப்பது வரையான முகலாயர் கட்டிடங்களே எஞ்சியுள்ளன. இவற்றுள், டில்லி வாயில், அக்பர் வாயில், வங்காள மகால் எனப்படும் இரு அரண்மனை என்பவை அக்பர் காலக் கட்டிடங்களுக்குச் சான்றாக நிற்கின்றன.  
"வங்காள மகால்" எனப்படும் அரண்மனையும் சிவப்பு மணற்கல்லால் கட்டப்பட்டதே. இது இப்போது அக்பர் மகால், செகாங்கீர் மகால் என இரண்டாகப் பிரிக்கப்பட்டுள்ளன. வரலாற்று அடிப்படையில் ஆர்வமூட்டக்கூடிய இந்து, இசுலாமிய கட்டிடக்கலைப் பாணிகளின் கலப்புக்கள் இங்கே காணப்படுகின்றன. இசுலாம் மதத்தின் அடிப்படையில் உயிரினங்களின் வடிவங்களை அழகூட்டல்களில் சேர்ப்பது தகாததாகக் கருதப்படும். ஆனால் இங்கே யானைகள், பறவைகள் போன்ற உயிரினங்களை உள்ளடக்கிய அழகூட்டல்கள் காணப்படுகின்றன.
# ஆக்ரா கோட்டை

## ஆக்ராக் கோட்டைக்குள் அமைந்துள்ள கட்டிடங்களும் இடங்களும்

- அங்கூரி பாக் - வடிவவியல் வடிவங்களைக் கொண்டு அமைந்த பூங்கா.
- திவான்-இ-ஆம் (பொது மக்களைச் சந்திக்கும் மண்டபம்) - பொதுமக்களைச் சந்திப்பதற்கும் அவர்கள் குறைகளைக் கேட்பதற்கும் இம் மண்டபம் பயன்பட்டது. ஒரு காலத்தில் மயிலணை இங்கேயே இருந்தது.
- திவான்-இ-காசு - அரசர்களையும், பிற சிரப்பு விருந்தினர்களையும் வரவேற்பதற்காக இம்பண்டபம் பயன்பட்டது. செகாங்கீரின் கருப்பு அரியணை இங்கேயே வைக்கப்படிருந்தது.
- பொன் மண்டபங்கள் - வங்காளக் குடிசைகளின் வடிவில் அமைக்கப்பட்ட கூரைகளைக் கொண்ட மண்டபங்கள்.
- செகாங்கீர் மகால் - மகன் செகாங்கீருக்காக அக்பரால் அமைக்கப்பட்டது.
- காசு மகால் - வெண் சலவைக்கல் அரண்மனை. சலவைக்கலில் வரையப்பட்ட ஓவியங்களைக் கொண்டது.
- மச்சி பவன்
- முசாமன் கட்டிடம் - ஒரு பெரிய எண்கோண வடிவக் கோபுரம். இதன் ஒரு உப்பரிகை தாஜ்மகாலை நோக்கியுள்ளது.
- மினா மசூதி - சுவர்க்க மசூதி.
- முத்து மசூதி
- நகினா மசூதி - அரண்மனை மகளிருக்காகக் கட்டப்பட்ட மசூதி.
- செனானா மினா சந்தை - பெண்களுக்கானது. பெண் வணிகர்கள் மட்டுமே பொருட்கள் விற்கலாம்.
- நௌபத் கானா (முரசு இல்லம்) - அரசனின் இசைக்கலைஞர் இசைத்த இடம்.
- ரங் மகால் - அந்தப்புரம். அரசனின் மனைவிகளும், ஆசைநாயகிகளும் வாழ்ந்த இடம்.
- சாகி கட்டிடம் - சாஜகானின் தனிப்பட்ட மண்டபம்.
- சாஜகானி மகால் - கட்டிடங்களுக்கு சிவப்பு மணற்கற்களுக்குப் பதில் சலவைக்கற்களைப் பயன்படுத்துவதற்கான முதல் முயற்சி.
- சீசு மகால் (கண்ணாடி மாளிகை) - அரச உடை அணியும் அறை.
# நாமக்கல் மாவட்ட சார் நிலை நீதிமன்றங்கள்

**நாமக்கல் மாவட்ட சார் நிலை நீதிமன்றங்கள்** - இந்தியாவின் மாநிலமான தமிழகத்தின் மாவட்டமான நாமக்கல்லில் இருக்கும் நகரங்கள் மற்றும் கிராமங்களின் நீதிமறைமை செயல்பாடுகள் இந்நீதிமன்றங்களில் நடைபெறுகின்றன.
# நாமக்கல் மாவட்ட சார் நிலை நீதிமன்றங்கள்

## சார் நிலை நீதிமன்றங்களின் பட்டியல்

**நாமக்கல் மாவட்ட சார் நிலை நீதிமன்றங்கள் மற்றும் நீதிபதிகளின் இருக்கைகள்**  
| வ.எண் | நீதிமன்றம் | நீதிபதிகள் மற்றும் இருக்கைகள் |
| --- | --- | --- |
| 1 | **நாமக்கல்** | **மாவட்ட நீதிபதிகள்** |
| முதன்மை மாவட்ட நீதிபதி |  |  |
| 1.1 | விரைவு நீதிமன்றம் | கூடுதல் மாவட்ட &தொடர் விசாரணை (செசன்சு)நீதிபதி |
| """" | தொடர்ச்சி | **உரிமையியல் நீதிபதிகள்(முதுநிலை)** |
| தலைமை நீதிமுறைமை நடுவர் |  |  |
| சார் நீதிபதி |  |  |
| **உரிமையியல் நீதிபதிகள்(இளநிலை)** |  |  |
| முதன்மை மாவட்ட முன்சீப் |  |  |
| கூடுதல் மாவட்ட முன்சீப் |  |  |
| 1 வது நீதிமுறைமை நடுவர் |  |  |
| 2 வது நீதிமுறைமை நடுவர் |  |  |
| 2 | **திருச்செங்கோடு** | **உரிமையியல் நீதிபதிகள்(இளநிலை)** |
| மாவட்ட முன்சீப் |  |  |
| நீதிமுறைமை நடுவர் |  |  |
| 3 | **ராசிபுரம்** | **உரிமையியல் நீதிபதிகள்(இளநிலை)** |
| மாவட்ட முன்சீப் |  |  |
| நீதிமுறைமை நடுவர் |  |  |
| 4 | **பரமத்தி** | **உரிமையியல் நீதிபதிகள்(இளநிலை)** |
| மாவட்ட முன்சீப் உடன் நீதிமுறைமை நடுவர் |  |  |
# பக்கிங்காம் கால்வாய்

**பக்கிங்காம் கால்வாய்** (*Buckingham Canal*) சோழமண்டலக் கடற்கரைக்கு இணையாக ஓடும் கால்வாய். இந்த கால்வாய் ஆந்திரப்பிரதேசத்தின் விஜயவாடாவில் இருந்து தமிழகத்தின் கடலூர் மாவட்டம், பரங்கிப்பேட்டை வரை செல்கிறது. உப்பு நீர் ஓடும் இக்கால்வாயின் நீளம் 420 கிலோமீட்டர்கள். இக்கால்வாய் ஆங்கில ஆட்சியின் போது அமைக்கப்பட்டது. 19- மற்றும் 20-ஆம் நூற்றாண்டுகளில் ஒரு முதன்மையான நீர்வழியாக இது விளங்கியது.  
இக்கால்வாய் கடற்கரையில் இருந்து சென்னைக்கு பொருட்களைக் கொண்டு செல்ல முதன்மையாகப் பயன்படுத்தப்பட்டது.
# வெண்ணாறு

**வெண்ணாறு** காவிரியாற்றின் கிளையாறுகளுள் ஒன்று. இது தஞ்சை கூத்தாநல்லூர் ஆகிய ஊர்களின் ஊடாகப் பாய்ந்து வங்காள விரிகுடாவில் கலக்கிறது. இந்த ஆறு பண்டைய சோழப்பேரரசின் காலத்தில் நீர்வழிப்போக்குவரத்திற்குப் பயன்பட்டு வந்ததாகக் கருதப்படுகிறதுு.வெண்ணாற்றின் கிளையாறுகள் தென்பெராம்பூரில் இருந்து வெட்டாறும், நீடாமங்கலமத்துக்கு அருகில் இந்த ஆறில் இருந்து கோரையாறும், பாமனி ஆறும் பிரிகிறது.
# நீலகிரி மாவட்ட சார் நிலை நீதிமன்றங்கள்

**நீலகிரி மாவட்ட சார் நிலை நீதிமன்றங்கள்** இந்தியாவின் மாநிலமான தமிழகத்தின் மலை மாவட்டமான நீலகிரியில் இயங்கும் சார் நிலை உள்நீதிமன்றங்களாகும். இவைகள் சென்னை உயர் நீதிமன்றத்தின் முதன்மை அமர்வின் கீழ் இயங்கும் நீதிமன்றங்காளாகும். அம்மாவட்டத்தின் நகர மற்றும் கிராம நீதிமுறைமைகளைச் செயல்படுத்துகின்றன .
# நீலகிரி மாவட்ட சார் நிலை நீதிமன்றங்கள்

## நீதிமன்றங்களின் பட்டியல்

**நீலகிரி மாவட்ட சார் நிலை நீதிமன்றங்கள் மற்றும் நீதிபதிகளின் அமர்வுகள்**  
| வ.எண் | நீதிமன்றங்கள் | நீதிபதிகளின் அமர்வுகள் |
| --- | --- | --- |
| 1 | **உதகமண்டலம்** | **மாவட்ட நீதிபதிகள்** |
| மாவட்ட நீதிபதி உடன் தலைமை நீதிமுறைமை நடுவர் |  |  |
| **உரிமையியல் நீதிபதிகள்(முதுநிலை)** |  |  |
| சார் நீதிபதி |  |  |
| **உரிமையியல் நீதிபதிகள்(இளநிலை)** |  |  |
| மாவட்ட முன்சீப் |  |  |
| நீதிமுறைமை நடுவர் |  |  |
| 2 | **குன்னூர்** | **உரிமையியல் நீதிபதிகள்(இளநிலை)** |
| மாவட்ட முன்சீப் உடன் தலைமை நீதிமுறைமை நடுவர் |  |  |
| 3 | **கூடலூர்** | **உரிமையியல் நீதிபதிகள்(இளநிலை)** |
| மாவட்ட முன்சீப் உடன் தலைமை நீதிமுறைமை நடுவர் |  |  |
| 4 | **கோத்தகிரி** | **உரிமையியல் நீதிபதிகள்(இளநிலை)** |
| மாவட்ட முன்சீப் உடன் தலைமை நீதிமுறைமை நடுவர் |  |  |
# புலாண்ட் தர்வாசா

**புலந்த் தர்வாசா** (*Buland Darwaza*, ) என்பது, பாரசீக மொழியில் "பெரு வாயில்" என்னும் பொருள் கொண்டது. இந்தியாவின், ஆக்ராவில் இருந்து 43 கிலோமீட்டருக்கு அப்பால் அமைந்துள்ள ஃபத்தேப்பூர் சிக்ரியில் அமைந்துள்ள இது, உலகின் மிகப் பெரிய வாயில் கட்டிடம் ஆகும்.
# புலாண்ட் தர்வாசா

## வரலாறு

இது குசராத்தைக் கைப்பற்றியதன் நினைவாக பேரரசர் அக்பரால் 1602 ஆம் ஆண்டில் கட்டப்பட்டது. கிழக்குப் பக்கத்திலுள்ள வாயிலின் வளைவில் வைக்கப்பட்டுள்ள பாரசீக மொழிக் கல்வெட்டொன்று 1601 ஆம் ஆண்டில் அக்பர் தக்காணத்தைக் கைப்பற்றியமை பற்றிக் குறிப்பிடுகிறது.
# புலாண்ட் தர்வாசா

## கட்டிடக்கலை

53.63 மீட்டர் உயரமும், 35 மீட்டர் அகலமும் கொண்ட இந்த வாயில் 42 படிகளைக் கொண்டுள்ளது. உலகின் மிகப் பெரிய வாயிலான இது முகலாயக் கட்டிடக்கலையின் பிரமிக்கத்தக்க எடுத்துக்காட்டு ஆகும். இக் கட்டிடம் சிவப்ப்ய் மணற்கல்லால் கட்டப்பட்டு வெண் சலவைக்கல் உட்பதிப்புக்களைக் கொண்டது.  
புலாண்ட் தர்வாசா மசூதியின் முற்றத்தில் உயர்ந்து நிற்கிறது. இது அரகுறை எண்கோண வடிவம் கொண்டது. இக் கட்டிடம் தொடக்ககால முகலாயர் கட்டிடக்கலைக்கு எடுத்துக்காட்டு ஆகும். குர் ஆனின் வசனங்கள் பொறிக்கப்பட்ட எளிமையான அழகூட்டல்களுடன், உயர்ந்த வளைவு வழிகளையும் இது கொண்டுள்ளது.
# பெரம்பலூர் மாவட்ட சார் நிலை நீதிமன்றங்கள்

**பெரம்பலூர் மாவட்ட சார் நிலை நீதிமன்றங்கள்** இந்தியாவின் மாநிலமான தமிழகத்தின் மாவட்டமான பெரம்பலூரில் இயங்கும் சார் நிலை உள்நீதிமன்றங்களாகும். இவைகள் சென்னை உயர் நீதிமன்றத்தின் முதன்மை அமர்வின் கீழ் இயங்கும் நீதிமன்றங்காளாகும். இந்நீதிமன்றங்கள் அம்மாவட்டத்தின் நகர மற்றும் கிராம நீதிமுறைமைகளை செயல்படுத்துகின்றன .
# பெரம்பலூர் மாவட்ட சார் நிலை நீதிமன்றங்கள்

## நீதிமன்றங்களின் பட்டியல்

| வ.எண் | நீதிமன்றங்கள் | நீதிபதிகளின் இருக்கைகள் |
| --- | --- | --- |
| 1 | **பெரம்பலூர்** | **மாவட்ட நீதிபதிகள்** |
| முதன்மை மாவட்ட நீதிபதி |  |  |
| **உரிமையியல் நீதிபதிகள்(முதுநிலை)** |  |  |
| தலைமை நீதிமுறைமை நடுவர் |  |  |
| **உரிமையியல் நீதிபதிகள்(இளநிலை)** |  |  |
| மாவட்ட முன்சீப் |  |  |
| நீதிமுறைமை நடுவர் |  |  |
| 2 | **அரியலூர்** | **மாவட்ட நீதிபதிகள்** |
| 2.1 | விரைவு நீதிமன்றம் | கூடுதல் மாவட்ட& தொடர் விசாரணை (செசன்சு) நீதிபதி |
| """" | தொடர்ச்சி | **உரிமையியல் நீதிபதிகள்(முதுநிலை)** |
| சார் நீதிபதி |  |  |
| **உரிமையியல் நீதிபதிகள்(இளநிலை)** |  |  |
| முதன்மை மாவட்ட முன்சீப் |  |  |
| கூடுதல் மாவட்ட முன்சீப் |  |  |
| நீதிமுறைமை நடுவர் |  |  |
| 3 | **ஜெயம்கொண்டம்** | **உரிமையியல் நீதிபதிகள்(இளநிலை)** |
| மாவட்ட முன்சீப் |  |  |
| நீதிமுறைமை நடுவர் |  |  |
# பத்தேப்பூர் சிக்ரி

**ஃபத்தேப்பூர் சிக்ரி** (*Fatehpur Sikri*, , ) இந்தியாவின் உத்தரப் பிரதேச மாநிலத்தில் ஆக்ரா மாவட்டத்தில் உள்ள ஒரு நகரம் ஆகும். வரலாற்றுச் சிறப்பு மிக்க இந்த நகரம் முகலாயப் பேரரசர் அக்பரால் கிபி 1570 ஆம் ஆண்டு கட்டப்பட்டது. இது 1571 ஆம் ஆண்டு முதல் 1585 ஆம் ஆண்டுவரை பேரரசின் தலைநகரமாகச் செயற்பட்ட இது பின்னர் கைவிடப்பட்டதற்கான காரணங்கள் தெளிவாகத் தெரியவரவில்லை. எஞ்சியிருக்கும் அரண்மனையும், மசூதியும் சுற்றுலாப் பயணிகளைக் கவர்ந்து வருவதோடு யுனெஸ்கோ உலக பாரம்பரியக் களமாகவும் அறிவிக்கப்பட்டு உள்ளது.
# பத்தேப்பூர் சிக்ரி

## வரலாறு

முகலாயப் பேரரசரான அக்பரின் தந்தை உமாயூனுக்குப் பின்னர் அக்பர் பேரரசர் ஆனார். தனது தந்தையும் பாட்டனும் இருந்து அரசாண்ட ஆக்ராவிலேயே அவரும் இருந்து ஆட்சி நடத்தினார். 1560 களில் ஆக்ரா கோட்டையை அக்பர் மீளமைத்தார். அவரது இந்து மனைவியான மரியம்-உஸ்-சமானி மூலமாக அவருக்கு முதலில் ஒரு மகனும் பின்னர் இரட்டைக் குழந்தைகளும் பிறந்தன. ஆனால், அந்த இரட்டைக் குழந்தைகள் இறந்துவிட்டன. அக்பர் சூஃபி பெரியாரான சலிம் சிசுத்தி என்பவருடன் இது குறித்து ஆலோசித்தார். இந்தப் பெரியார் ஆக்ராவுக்கு அருகில் இருந்த சிக்ரி என்னும் சிறிய நகரில் ஒதுங்கி வாழ்ந்து வந்தார். சலிம், அக்பருக்கு இன்னொரு மகன் பிறப்பான் என்று எதிர்வு கூறினார். அவ்வாறே 1569 இல் ஒரு மகன் சிக்ரியில் பிறந்தான். பெரியாரைக் கௌரவிக்குமுகமாக அவனுக்கு சலிம் எனப் பெயரிடப்பட்டது. இக் குழந்தையே பின்னர் செகாங்கீர் என்னும் பெயருடன் பேரரசனாகியது. அடுத்த ஆண்டில், அப்போது 28 வயதினராக இருந்த அக்பர், அப் பெரியாரை கௌரவிப்பதற்காக, சிக்ரியில் ஒரு அரண்மனையையும், அரச நகரத்தையும் அமைக்க எண்ணினார். சலிம் சிசுட்டியின் சமாதி, ஜுமா மசூதியின் வளாகத்துக்கு உள்ளேயே அமைந்துள்ளது.  
"ஃப்ஃத்தே" என்னும் சொல் அரபு மொழியில் "வெற்றி" என்னும் பொருள் கொண்டது. உருது, பாரசீக மொழி ஆகியவற்றிலும் இதே பொருளே. ஃபத்தேப்பூர் சிக்ரியும், ஆக்ராவும் தலைநகரத்துக்குரிய கடமைகளைப் பகிர்ந்து செய்துவந்தன. பேரசின் நிதிக் கழஞ்சியத்தின் ஒரு பகுதி பாதுகாப்புக்காக சிக்ரியின் செங்கோட்டையில் வைக்கப்பட்டிருந்தது. தேவை ஏற்படும்போது விரைவாகவே 28 மைல்களுக்கு அப்பால் உள்ள ஆக்ராவுக்குக் கொண்டுபோக முடியும்.  
யின் சமாதி.]]
ஃபத்தேப்பூர் சிக்ரியிலேயே அக்பரும் அவரது புகழ் பெற்ற அரச சபையினருமாகிய *ஒன்பது மணிகள்* பற்றிய கதை உருவானது. இங்கேயே, நிலவரி, நாணயம், படை ஒழுங்குகள், மாகாண நிர்வாகம் என்பவை தொடர்பான புதுமைகள் உருவாயின.  
1585 ஆம் ஆண்டில் ஃபத்தேப்பூர் சிக்ரி கைவிடப்பட்டு தலைநகரம் லாகூருக்கு மாற்றப்பட்டது. இதற்கான காரணம் இன்னும் தெளிவற்றதாகவே உள்ளது. நீர் வளங்கள் வரண்டு போனது ஒரு காரணமாக இருக்கலாம் என்றும் அல்லது ஆப்கானிலிருந்தும், பாரசீகத்திலிருந்தும் வரக்கூடிய படையெடுப்புகளுக்கு அண்மையாக இருப்பதற்காக இருக்கலாம் என்றும் சொல்லப்படுகிறது.  
பேரரசர் அக்பர் விட்டுச்சென்ற கட்டிடக்கலை மரபுகளின் உச்சம் ஃபத்தேப்பூர் சிக்ரி எனக் கருதப்படுகிறது. முகலாயர்களுக்கே உரித்தான ஆக்கத்திறன், அழகியல் என்பன சார்ந்த அக்பரின் உணர்வுகளை இங்குள்ள பல அரண்மனைகளும், மண்டபங்களும், மசூதிகளும் திருப்திப்படுத்தின எனலாம். இது ஒரு உலக பாரம்பரியக் களமாக யுனெஸ்கோவினால் அறிவிக்கப்பட்டுள்ளது.
# சேலம் மாவட்ட சார் நிலை நீதிமன்றங்கள்

**சேலம் மாவட்ட சார் நிலை நீதிமன்றங்கள்** இந்தியாவின் மாநிலமான தமிழகத்தின் மாவட்டமான் சேலத்தில் இயங்கும் சார் நிலை உள்நீதிமன்றங்களாகும். இவைகள் சென்னை உயர் நீதிமன்றத்தின் முதன்மை அமர்வின் கீழ் இயங்கும் நீதிமன்றங்காளாகும். இந்நீதிமன்றங்கள் அம்மாவட்டத்தின் நகர மற்றும் கிராம நீதிமுறைமைகளை செயல்படுத்துகின்றன .
# சேலம் மாவட்ட சார் நிலை நீதிமன்றங்கள்

## நீதிமன்றங்களின் பட்டியல்

**சேலம் மாவட்ட சார் நிலை நீதிமன்றங்கள் மற்றும் நீதிபதிகளின் அமர்வுகள்**  
| வ.எண் | நீதிமன்றங்கள் | நீதிபதிகளின் இருக்கைகள் |
| --- | --- | --- |
| 1 | **சேலம்** | **மாவட்ட நீதிபதிகள்** |
| முதன்மை மாவட்ட நீதிபதி |  |  |
| முதல் கூடுதல் மாவட்ட நீதிபதி |  |  |
| 1.2 | இ.சி சட்டத்தின் கீழ் அமைக்கப்பெற்ற சிறப்பு நீதிமன்றம் | கூடுதல் மாவட்ட நீதிபதி
மற்றும்
பொ.அ (பொது அலுவலர்-பி.ஒ) |
| 1.3 | தொழிலாளர் நீதிமன்றம் | பொ.அ (பொது அலுவலர்-பி.ஒ) |
| 1.4 | குடும்ப நீதிமன்றம் | நீதிபதி |
| 1.5 | மகளிர் நீதிமன்றம் | நீதிபதி |
| 1.6 | முதல் விரைவு நீதிமன்றம் | கூடுதல் மாவட்ட & தொடர் விசாரணை (செசன்சு) நீதிபதி |
| 1.6 | இரண்டாவது விரைவு நீதிமன்றம் | கூடுதல் மாவட்ட & தொடர் விசாரணை (செசன்சு) நீதிபதி |
| """" | தொடர்ச்சி | **உரிமையியல் நீதிபதிகள்(முதுநிலை)** |
| தலைமை நீதிமுறைமை நடுவர் |  |  |
| முதன்மை சார் நீதிபதி |  |  |
| கூடுதல் சார் நீதிபதி |  |  |
| நீதிமுறைமை அலுவலர் சேலம் மாநகராட்சி |  |  |
| **உரிமையியல் நீதிபதிகள்(இளநிலை)** |  |  |
| முதன்மை மாவட்ட முன்சீப் |  |  |
| முதல் கூடுதல் மாவட்ட முன்சீப் |  |  |
| இரண்டாவது கூடுதல் மாவட்ட முன்சீப் |  |  |
| நீதிமுறைமை நடுவர் |  |  |
| 1 வது நீதிமுறைமை நடுவர் |  |  |
| 2 வது நீதிமுறைமை நடுவர் |  |  |
| 3 வது நீதிமுறைமை நடுவர் |  |  |
| 4 வது நீதிமுறைமை நடுவர் |  |  |
| 5 வது நீதிமுறைமை நடுவர் |  |  |
| 2 | **சங்கரி** | **உரிமையியல் நீதிபதிகள்(முதுநிலை)** |
| சார் நீதிபதி |  |  |
| **உரிமையியல் நீதிபதிகள்(இளநிலை)** |  |  |
| மாவட்ட முன்சீப் |  |  |
| 1 வது நீதிமுறைமை நடுவர் |  |  |
| 2 வது நீதிமுறைமை நடுவர் |  |  |
| 3 | **ஆத்தூர்** | **உரிமையியல் நீதிபதிகள்(முதுநிலை)** |
| சார் நீதிபதி |  |  |
| **உரிமையியல் நீதிபதிகள்(இளநிலை)** |  |  |
| மாவட்ட முன்சீப் |  |  |
| 1 வது நீதிமுறைமை நடுவர் |  |  |
| 2 வது நீதிமுறைமை நடுவர் |  |  |
| 4 | **மேட்டூர்** | **உரிமையியல் நீதிபதிகள்(முதுநிலை)** |
| சார் நீதிபதி |  |  |
| **உரிமையியல் நீதிபதிகள்(இளநிலை)** |  |  |
| மாவட்ட முன்சீப் |  |  |
| 1 வது நீதிமுறைமை நடுவர் |  |  |
| 2 வது நீதிமுறைமை நடுவர் |  |  |
| 5 | **ஒமலூர்** |  |
| **உரிமையியல் நீதிபதிகள்(இளநிலை)** |  |  |
| மாவட்ட முன்சீப் உடன் நீதிமுறைமை நடுவர் |  |  |
# திருவண்ணாமலை மாவட்ட சார் நிலை நீதிமன்றங்கள்

**திருவண்ணாமலை மாவட்ட சார் நிலை நீதிமன்றங்கள்** இந்தியாவின் மாநிலமான தமிழகத்தின் மாவட்டமான் திருவண்ணாமலையில் இயங்கும் சார் நிலை உள்நீதிமன்றங்களாகும். இவைகள் சென்னை உயர் நீதிமன்றத்தின் முதன்மை அமர்வின் கீழ் இயங்கும் நீதிமன்றங்காளாகும். இந்நீதிமன்றங்கள் அம்மாவட்டத்தின் நகர மற்றும் கிராம நீதிமுறைமைகளை செயல்படுத்துகின்றன .
# திருவண்ணாமலை மாவட்ட சார் நிலை நீதிமன்றங்கள்

## நீதிமன்றங்களின் பட்டியல்

**திருவண்ணாமலை மாவட்ட சார் நிலை நீதிமன்றங்கள் மற்றும் நீதிபதிகளின் அமர்வுகள்**  
| வ.எண் | நீதிமன்றங்கள் | நீதிபதிகளின் இருக்கைகள் |
| --- | --- | --- |
| 1 | **திருவண்ணாமலை** | **மாவட்ட நீதிபதிகள்** |
| மாவட்ட நீதிபதி |  |  |
| **உரிமையியல் நீதிபதிகள்(முதுநிலை)** |  |  |
| தலைமை நீதிமுறைமை நடுவர் |  |  |
| முதன்மை சார் நீதிபதி |  |  |
| கூடுதல் சார் நீதிபதி |  |  |
| **உரிமையியல் நீதிபதிகள்(இளநிலை)** |  |  |
| முதன்மை மாவட்ட முன்சீப் |  |  |
| 1 வது கூடுதல் மாவட்ட முன்சீப் |  |  |
| 1 வது நீதிமுறைமை நடுவர் |  |  |
| 2 வது நீதிமுறைமை நடுவர் |  |  |
| 2 | **ஆரணி** | **உரிமையியல் நீதிபதிகள்(முதுநிலை)** |
| சார் நீதிபதி |  |  |
| **உரிமையியல் நீதிபதிகள்(இளநிலை)** |  |  |
| முதன்மை மாவட்ட முன்சீப் |  |  |
| நீதிமுறைமை நடுவர் |  |  |
| 3 | **செய்யார்** | **உரிமையியல் நீதிபதிகள்(முதுநிலை)** |
| சார் நீதிபதி |  |  |
| **உரிமையியல் நீதிபதிகள்(இளநிலை)** |  |  |
| 1 வது முதன்மை மாவட்ட முன்சீப் உடன் நீதிமுறைமை நடுவர் |  |  |
| கூடுதல் மாவட்ட முன்சீப் |  |  |
| 3 வது நீதிமுறைமை நடுவர் |  |  |
| 4 | **போளூர்** | **உரிமையியல் நீதிபதிகள்(இளநிலை)** |
| மாவட்ட முன்சீப் |  |  |
| நீதிமுறைமை நடுவர் |  |  |
| 2 வத் நீதிமுறைமை நடுவர் |  |  |
| 5 | **செங்கம் ** | **உரிமையியல் நீதிபதிகள்(இளநிலை)** |
| மாவட்ட முன்சீப் உடன் நீதிமுறைமை நடுவர் |  |  |
| கூடுதல் மாவட்ட முன்சீப் |  |  |
| 6 | **வந்தவாசி** | **உரிமையியல் நீதிபதிகள்(இளநிலை)** |
| மாவட்ட முன்சீப் உடன் நீதிமுறைமை நடுவர் |  |  |
| கூடுதல் மாவட்ட முன்சீப் |  |  |
# சாஞ்சி

**சாஞ்சி** இந்தியாவின் மத்தியப் பிரதேசம் மாநிலத்தில், ராய்சென் மாவட்டத்தில் உள்ள ஒரு சிறிய ஊராகும். இது மாநிலத்தின் நடுப்பகுதியில், போபாலில் இருந்து வடகிழக்கே 46 கிலோமீட்டர் தொலைவிலும்; பெசுனாகர், விதிசா ஆகிய இடங்களில் இருந்து 10 கிலோமீட்டர் தொலைவிலும் உள்ளது. பொ.ஊ.மு. மூன்றாம் நூற்றாண்டு தொடக்கம் பொ.ஊ. 12 ஆம் நூற்றாண்டு வரையிலான பழமை வாய்ந்த பல பௌத்த நினைவுச்சின்னங்கள் இங்கேயுள்ளன.
# சாஞ்சி

## வரலாறு

சாஞ்சியில் உள்ள பெரிய தூபி தொடக்கத்தில் பொ.ஊ.மு. மூன்றாம் நூற்றாண்டையண்டி பேரரசன் அசோகனால் கட்டுவிக்கப்பட்டது. இது புத்தரின் நினைவுப் பொருட்களின் மீது அமைக்கப்பட்ட ஒரு அரைக்கோள வடிவமான செங்கல் கட்டுமானம் ஆகும். மௌரிய வம்சத்துக்குப் பின் வந்த குஷானர்கள் போன்ற அவர்களுக்குப் பின்வந்த அரசர்கள் மேலும் பல தூபிகளைக் கட்டினர். முதல் தூபிக்கு மெருகூட்டப்பட்டது. தூபியைச் சுற்றி நான்கு பக்கங்களில் தோரண வாயில்களை அமைத்தனர். அதற்குப் பின் வந்த குப்த வம்சத்தினர் அங்கு புத்த மடாலயங்களையும் விகாரங்களையும் கட்டி, சாஞ்சியை மேலும் வரலாற்று முக்கியத்துவம் வாய்ந்த பகுதியாக மாற்றினர். பொ.ஊ. 7-ம் நூற்றாண்டிலிருந்து 12-ம் நூற்றாண்டுவரை சாஞ்சி மிகவும் உன்னத நிலையிலிருந்தது. அதன்பின்னர் அதன் முக்கியத்துவம் படிப்படியாக குறைந்துபோனது.  
பொ.ஊ. 1818 இல் ஜெனரல் டெய்லர் என்ற ஆங்கிலேயர் பாதி புதைந்திருந்த சாஞ்சியைக் கண்டுபிடித்தார். 1912 இல் தொல்லியல் துறையின் பொது இயக்குநராக இருந்த ஜான் மார்ஷல் சாஞ்சியை முழுவதுமாகப் புதுப்பித்தார்.
# சாஞ்சி

## இதனையும் காண்க

- சாஞ்சி தூபி எண் 2
- அசோகர் கல்வெட்டுக்களின் பட்டியல்
- அசோகரின் பெரிய தூண் கல்வெட்டுக்கள்
- அசோகரின் சிறு தூண் கல்வெட்டுகள்
- அசோகரின் பெரும் பாறைக் கல்வெட்டுக்கள்
- அசோகரின் சிறு பாறைக் கல்வெட்டுக்கள்
- பௌத்த தொல்லியற்களங்கள்
- பௌத்த யாத்திரைத் தலங்கள்  
இடையே ஏற்பட்ட சண்டையை காட்டும் சிற்பம், சாஞ்சி தூபி எண் 1, காலம் பொ.ஊ.மு. அல்லது பொ.ஊ. முதலாம் நூற்றாண்டு]]
# வேலூர் மாவட்ட சார் நிலை நீதிமன்றங்கள்

**வேலூர் மாவட்ட சார் நிலை நீதிமன்றங்கள்** இந்தியாவின் மாநிலமான தமிழகத்தின் மாவட்டமான் வேலூரில் இயங்கும் சார் நிலை உள்நீதிமன்றங்களாகும். இவைகள் சென்னை உயர் நீதிமன்றத்தின் முதன்மை அமர்வின் கீழ் இயங்கும் நீதிமன்றங்காளாகும். இந்நீதிமன்றங்கள் அம்மாவட்டத்தின் நகர மற்றும் கிராம நீதிமுறைமைகளை செயல்படுத்துகின்றன .
# வேலூர் மாவட்ட சார் நிலை நீதிமன்றங்கள்

## நீதிமன்றங்களின் பட்டியல்

**வேலூர் மாவட்ட சார் நிலை நீதிமன்றங்கள் மற்றும் நீதிபதிகளின் அமர்வுகள்**  
| வ.எண் | நீதிமன்றங்கள் | நீதிபதிகளின் இருக்கைகள் |
| --- | --- | --- |
| 1 | **வேலூர்** | **மாவட்ட நீதிபதிகள்** |
| மாவட்ட நீதிபதி |  |  |
| முதன்மை மாவட்ட நீதிபதி |  |  |
| 1.1 | தொழிலாளர் நீதிமன்றம் | பொ.அ (பி.ஒ) |
| 1.2 | விரைவு நீதிமன்றம் | கூடுதல் மாவட்ட நீதிபதி & சொடர் விசாரணை (செசன்சு) நீதிபதி |
| 1.3 | தொடர்ச்சி |  |
| **உரிமையியல் நீதிபதிகள்(முதுநிலை)** |  |  |
| தலைமை நீதிமுறைமை நடுவர் |  |  |
| சார் நீதிபதி |  |  |
| **உரிமையியல் நீதிபதிகள்(இளநிலை)** |  |  |
| முதன்மை மாவட்ட முன்சீப் |  |  |
| கூடுதல் மாவட்ட முன்சீப் |  |  |
| 1 வது நீதிமுறைமை நடுவர் |  |  |
| 2 வது நீதிமுறைமை நடுவர் |  |  |
| 3 வது நீதிமுறைமை நடுவர் |  |  |
| 4 வது நீதிமுறைமை நடுவர் |  |  |
| 5 வது நீதிமுறைமை நடுவர் |  |  |
| 2 | **இராணிப்பேட்டை** | **மாவட்ட நீதிபதிகள்** |
| 2.1 | விரைவு நீதிமன்றம் | கூடுதல் மாவட்ட நீதிபதி & சொடர் விசாரணை (செசன்சு) நீதிபதி |
| """" | தொடர்ச்சி |  |
| **உரிமையியல் நீதிபதிகள்(முதுநிலை)** |  |  |
| சார் நீதிபதி |  |  |
| **உரிமையியல் நீதிபதிகள்(இளநிலை)** |  |  |
| மாவட்ட முன்சீப் |  |  |
| 3 | **திருப்பத்தூர்** | **மாவட்ட நீதிபதிகள்** |
| 3.1 | விரைவு நீதிமன்றம் | கூடுதல் மாவட்ட நீதிபதி & சொடர் விசாரணை (செசன்சு) நீதிபதி |
| """" | தொடர்ச்சி | **உரிமையியல் நீதிபதிகள்(முதுநிலை)** |
| சார் நீதிபதி |  |  |
| **உரிமையியல் நீதிபதிகள்(இளநிலை)** |  |  |
| மாவட்ட முன்சீப் |  |  |
| 1 வது நீதிமுறைமை நடுவர் |  |  |
| 2 வது நீதிமுறைமை நடுவர் |  |  |
| 3 வது நீதிமுறைமை நடுவர் |  |  |
| 4 வது நீதிமுறைமை நடுவர் |  |  |
| சிறப்பு நீதிமுறைமை நடுவர் (சந்தன மர வழக்குகள்) |  |  |
| 4 | **குடியாத்தம்** |  |
| **உரிமையியல் நீதிபதிகள்(முதுநிலை)** |  |  |
| சார் நீதிபதி |  |  |
| **உரிமையியல் நீதிபதிகள்(இளநிலை)** |  |  |
| மாவட்ட முன்சீப் |  |  |
| நீதிமுறைமை நடுவர் |  |  |
| 5 | **அரக்கோணம்** |  |
| **உரிமையியல் நீதிபதிகள்(இளநிலை)** |  |  |
| மாவட்ட முன்சீப் |  |  |
| நீதிமுறைமை நடுவர் |  |  |
| 6 | **சோளிங்கர்** |  |
| **உரிமையியல் நீதிபதிகள்(இளநிலை)** |  |  |
| மாவட்ட முன்சீப் |  |  |
| நீதிமுறைமை நடுவர் |  |  |
| 7 | **வாலாசாபேட்டை** |  |
| **உரிமையியல் நீதிபதிகள்(இளநிலை)** |  |  |
| 1 வது மாவட்ட முன்சீப் உடன் நீதிமுறைமை நடுவர் |  |  |
| 2 வது நீதிமுறைமை நடுவர் |  |  |
| 8 | **வாணியம்பாடி** |  |
| **உரிமையியல் நீதிபதிகள்(இளநிலை)** |  |  |
| மாவட்ட முன்சீப் உடன் நீதிமுறைமை நடுவர் |  |  |
| 9 | **ஆம்பூர்** |  |
| **உரிமையியல் நீதிபதிகள்(இளநிலை)** |  |  |
| முதன்மை மாவட்ட முன்சீப் |  |  |
| கூடுதல் மாவட்ட முன்சீப் உடன் நீதிமுறைமை நடுவர் |  |  |
| 10 | **ஆற்காடு** |  |
| **உரிமையியல் நீதிபதிகள்(இளநிலை)** |  |  |
| மாவட்ட முன்சீப் உடன் நீதிமுறைமை நடுவர் |  |  |
# ஒட்டாவாவில் ஈழத்தமிழரின் எதிர்ப்புப் போராட்டம், ஏப்ரல் 2009

கனடாவின் தலைநகரான ஒட்டாவாவில், பாராளுமன்றம் முன்னர் ஈழத்தமிழர்கள் ஏப்ரல் மாதத் தொடக்கம் முதல் தொடர் எதிர்ப்புப் போராட்டங்கள் நடத்தி வருகிறார்கள். ஐந்து பேர் கனடா பாராளுமன்றம் முன்னர் உண்ணாநிலைப் போராட்டத்தில் ஈடுபட்டுள்ளார்கள்.
# ஒட்டாவாவில் ஈழத்தமிழரின் எதிர்ப்புப் போராட்டம், ஏப்ரல் 2009

## பின்புலம்

வன்னியில் இலங்கைப் படைத்துறை மேற்கொண்டுவரும் படையெடுப்பில் மூவாயிரம் வரையானோர் இறந்து, பல்லாயிரக்கணக்காணோர் காயமடைந்து, ஏறக்குறைய அனைவரும் அகதிகளாகி உள்ளனர். ஏப்ரல் 5 இல் இலங்கைப் படைத்துறை புதுக்குடியிருப்பை கைப்பற்றி இருப்பதாக அறிவித்தனர். சுமார் ஒரு இலட்சத்துக்கு மேற்பட்ட பொது மக்களும், பல்லாயிரக்கணக்காண போராளிகளும் சுமார் 20 சதுர கி.மீ. பரப்பளவில் சிக்கி உள்ளனர்.
# ஈழத்தமிழரின் உலகளாவிய உண்ணாநிலைப் போராட்டங்கள், ஏப்ரல் 2009

இரண்டு இளைஞர்கள்]]
, ஐவர்]]  
வன்னியில் இலங்கைப் படைத்துறை மேற்கொண்ட படையெடுப்பில் மூவாயிரம் வரையானோர் இறந்து, பல்லாயிரக்கணக்காணோர் காயமடைந்து, ஏறக்குறைய அனைவரும் அகதிகளாகினர். இம் மக்களுக்கு உணவு, மருந்து, உறையுள் மறுக்கப்பட்டு, தொடர்ந்து வன்முறையான தாக்குதலுக்கு உட்படுத்தப்பட்டனர். இந்த நிலையைக் கண்டித்து, உடனடி போர் நிறுத்தம் கோரி உலகின் பல நாட்டு தலைநகரங்களிலும் ஈழத்தமிழர்கள் உண்ணாநிலைப் போராட்டங்களில் ஈடுபட்டனர். இவர்கள் மேற்கொண்ட பல்வேறு எதிர்ப்புப் போராட்டங்களில் உண்ணாநிலைப் போராட்டங்கள் ஒரு முக்கிய பங்கை வகித்தன.
# விழுப்புரம் மாவட்ட சார் நிலை நீதிமன்றங்கள்

**விழுப்புரம் மாவட்ட சார் நிலை நீதிமன்றங்கள்** இந்தியாவின் மாநிலமான தமிழகத்தின் மாவட்டமான் விழுப்புரத்தில் இயங்கும் சார் நிலை உள்நீதிமன்றங்களாகும். இவைகள் சென்னை உயர் நீதிமன்றத்தின் முதன்மை அமர்வின் கீழ் இயங்கும் நீதிமன்றங்காளாகும். இந்நீதிமன்றங்கள் அம்மாவட்டத்தின் நகர மற்றும் கிராம நீதிமுறைமைகளை செயல்படுத்துகின்றன .
# விழுப்புரம் மாவட்ட சார் நிலை நீதிமன்றங்கள்

## நீதிமன்றங்களின் பட்டியல்

**விழுப்புரம் மாவட்ட சார் நிலை நீதிமன்றங்கள் மற்றும் நீதிபதிகளின் அமர்வுகள்**  
| வ.எண் | நீதிமன்றங்கள் | நீதிபதிகளின் இருக்கைகள் |
| --- | --- | --- |
| 1 | **விழுப்புரம்** | **மாவட்ட நீதிபதிகள்** |
| முதன்மை மாவட்ட நீதிபதி |  |  |
| **உரிமையியல் நீதிபதிகள்(முதுநிலை)** |  |  |
| தலைமை நீதிமுறைமை நடுவர் |  |  |
| முதன்மை சார் நீதிபதி |  |  |
| 1 வது கூடுதல் சார் நீதிபதி |  |  |
| 2 வது கூடுதல் சார் நீதிபதி |  |  |
| **உரிமையியல் நீதிபதிகள்(இளநிலை)** |  |  |
| முதன்மை மாவட்ட முன்சீப் |  |  |
| கூடுதல் மாவட்ட முன்சீப் |  |  |
| 1 வது நீதிமுறைமை நடுவர் |  |  |
| 2 வது நீதிமுறைமை நடுவர் |  |  |
| 2 | **திண்டிவனம்** | **மாவட்ட நீதிபதிகள்** |
| 2.1 | 1 வது விரைவு நீதிமன்றம் | கூடுதல் மாவட்ட நீதிபதி & சொடர் விசாரணை (செசன்சு) நீதிபதி |
| 2.2 | 2 வது விரைவு நீதிமன்றம் | கூடுதல் மாவட்ட நீதிபதி & சொடர் விசாரணை (செசன்சு) நீதிபதி |
| """" | தொடர்ச்சி |  |
| **உரிமையியல் நீதிபதிகள்(முதுநிலை)** |  |  |
| முதன்மை சார் நீதிபதி |  |  |
| கூடுதல் சார் நீதிபதி |  |  |
| **உரிமையியல் நீதிபதிகள்(இளநிலை)** |  |  |
| முதன்மை மாவட்ட முன்சீப் |  |  |
| கூடுதல் மாவட்ட முன்சீப் |  |  |
| 1 வது நீதிமுறைமை நடுவர் |  |  |
| 2 வது நீதிமுறைமை நடுவர் |  |  |
| 3 | **கள்ளக்குறிச்சி ** | **மாவட்ட நீதிபதிகள்** |
| 3.1 | விரைவு நீதிமன்றம் | கூடுதல் மாவட்ட நீதிபதி & சொடர் விசாரணை (செசன்சு) நீதிபதி |
| """" | தொடர்ச்சி |  |
| **உரிமையியல் நீதிபதிகள்(முதுநிலை)** |  |  |
| சார் நீதிபதி |  |  |
| **உரிமையியல் நீதிபதிகள்(இளநிலை)** |  |  |
| முதன்மை மாவட்ட முன்சீப் |  |  |
| 1 வது கூடுதல் மாவட்ட முன்சீப் |  |  |
| 2 வது கூடுதல் மாவட்ட முன்சீப் |  |  |
| 3 வது கூடுதல் மாவட்ட முன்சீப் |  |  |
| 1 வது நீதிமுறைமை நடுவர் |  |  |
| 4 | **உளுந்தூர்பேட்டை** | **உரிமையியல் நீதிபதிகள்(இளநிலை)** |
| முதன்மை மாவட்ட முன்சீப் |  |  |
| 1 வது கூடுதல் மாவட்ட முன்சீப் உடன் 1 வது நீதிமுறைமை நடுவர் |  |  |
| 2 வது கூடுதல் மாவட்ட முன்சீப் |  |  |
| 2 வது நீதிமுறைமை நடுவர் |  |  |
| 5 | **திருக்கோவிலூர்** | **உரிமையியல் நீதிபதிகள்(இளநிலை)** |
| முதன்மை மாவட்ட முன்சீப் |  |  |
| 1 வது கூடுதல் மாவட்ட முன்சீப் |  |  |
| 2 வது கூடுதல் மாவட்ட முன்சீப் |  |  |
| நீதிமுறைமை நடுவர் |  |  |
| 6 | **செஞ்சி ** | **உரிமையியல் நீதிபதிகள்(இளநிலை)** |
| முதன்மை மாவட்ட முன்சீப் |  |  |
| கூடுதல் மாவட்ட முன்சீப் |  |  |
| நீதிமுறைமை நடுவர் |  |  |
| 7 | **வானூர்** | **உரிமையியல் நீதிபதிகள்(இளநிலை)** |
| மாவட்ட முன்சீப் உடன் நீதிமுறைமை நடுவர் |  |  |
| 8 | **சங்கராபுரம்** | **உரிமையியல் நீதிபதிகள்(இளநிலை)** |
| நீதிமுறைமை நடுவர் |  |  |
# குதுப் நினைவுச்சின்னங்கள்

**குதுப் மினார்** (*குத்ப்* அல்லது *குத்துப்* என்றும் உச்சரிக்கப்படுகிறது, உருது : **قطب منار** ), இந்தியாவில், தில்லியில் 72.5 மீட்டர்கள் (237.8 அடி) உயரம் கொண்ட கோபுரமாகும். உலகிலேயே, செங்கல்லால் செய்த உயர்ந்த பள்ளி வாயில் தூபி இதுவே ஆகும். இந்தியாவின் முதல் இசுலாமிய அரசரான குத்புத்தீன் ஐபக் ஆணையின் படி, இந்தத் தூபியின் கட்டிடப்பணி 1193 ஆம் ஆண்டில் ஆரம்பித்தது, 1386 ஆம் ஆண்டில் பிரூசு சா துக்ளக் மேற்பார்வையில் கட்டிமுடிக்கப்பெற்றது. குதுப் மினார் என்பது இந்திய-இசுலாமிய கட்டிடக்கலைக்கு மிகவும் பழமையான எடுத்துக்காட்டாக பெயர் பெற்றதாகும். இந்தோ-இஸ்லாமிய கட்டிடக்கலைக்கு அதன் தொடக்க மற்றும் மிகவும் புகழ் பெற்ற எடுத்துக்காட்டுகளில் குறிப்பிடத்தக்க ஒன்றாக குதுப் மினார் திகழ்கின்றது.  
இது பிற பல்வேறுபட்ட பழமையான, இடைக்கால கட்டமைப்புகள் மற்றும் இடிபாடுகளால் சூழ்ந்திருப்பதால், இது, குதுப் பல்கூட்டுத் தொகுதி-வளாகம் என்று அறியப்படுகிறது. இந்த வளாகம் யுனெசுக்கோ அமைப்பால் உலகப் பாரம்பரியக் களம் என வழங்கப்படுவதாகும். தில்லியில் மிகவும் பிரபலமான சுற்றுலாப் பயணிகள் விரும்பிப் பார்க்கும் இடமாக இந்த இடம் திகழ்கிறது. மேலும் 2006 ஆம் ஆண்டில் மிகவும் அதிகமான எண்ணிக்கையில் சுற்றுலாப் பயணிகள் வந்த தளமாகும். அந்த ஆண்டில் 3.9 மில்லியன் சுற்றுலாப்பயணிகள் குத்துப் மினாரைக் கண்டு களித்தனர். மேலும் தாஜ் மகாலைப் பார்க்க குறைவாக சுமார் 2.5 மில்லியன் சுற்றுலாப் பயணிகள் மட்டுமே வந்தனர்.
# குதுப் நினைவுச்சின்னங்கள்

## கட்டமைப்பு

குதுப் மினாரின் உச்சி வரை சென்றடைய 378 படிகள் ஏற வேண்டும். அடித்தளத்தின் குறுக்கு விட்டம் 14.3 மீட்டர்களாகும், மேல் தளம் 2.75 மீட்டர்கள் குறுக்கு விட்டம் கொண்டதாகும். கோபுரம் ஒன்று குதுப் மினாரைவிட உயரம் கொண்டதாக திட்டமிட்டு கட்டுமானத்தில் இருந்தது. அது பன்னிரண்டு மீட்டர்கள் உயர்ந்த பொழுது திடீரென கட்டுமானப்பணிகள் பாதியிலேயே நின்றுவிட்டது. மேலும் அருகாமையில் நடந்த ஆய்வுகளின்படி இதன் கட்டமைப்பு ஒரு திசையில் சற்றே சரிந்து இருப்பதாக காணப்படுகிறது. மேலுச்சியில் இரண்டு அடுக்குகள் நீங்கலாக இதன் பிற இடங்களில், குறிப்பாக மக்கள் செல்லும் வழி அனைத்தும் சிவப்பு வண்ணம் கொண்ட மணல்கற்களால் கட்டியதாகும். இப்பகுதி வரையில் மட்டும் வெள்ளை சலவை கற்களால் ஃபிருஸ் ஷா துக்ளக் வம்ச அரசரால் கட்டப்பெற்றது. கம்பீரமான மினாருக்கு இறுதியாக ஒரு சிறப்பான முக்கியத்துவம் தர வேண்டும் என அவர் தீர்மானித்ததே இதற்கான காரணமாகும்.
# குத்புத்தீன் ஐபக்

**குத்புத்தீன் ஐபக்** (, , 1150 – 14 நவம்பர் 1210) என்பவர் கோரி சுல்தான் முகம்மது கோரியின் ஒரு தளபதி ஆவார். வட இந்தியாவில் கோரி நிலப்பரப்புகளுக்கு இவர் பொறுப்பேற்று இருந்தார். 1206இல் முகம்மது கோரியின் அரசியல் கொலைக்குப் பிறகு இவர் தில்லி சுல்தானகத்தை (1206–1526) நிறுவினார். மம்லூக் அரசமரபை தொடங்கினார். இது சுல்தானகத்தை 1290 வரை ஆண்டது.  
துருக்கிஸ்தானை பூர்வீகமாகக் கொண்ட இவர் குழந்தையாக இருந்த போது அடிமையாக விற்கப்பட்டார். ஈரானின் நிசாபூரில் ஒரு நீதிபதியால் இவர் விலைக்கு வாங்கப்பட்டார். அங்கு இவர் வில்வித்தை, குதிரை ஏற்றம் போன்ற திறமைகளைக் கற்றார். காசுனியில் முகம்மது கோரியிடம் இவர் மீண்டும் ஒரு முறை இறுதியாக விற்கப்பட்டார். அரசரின் குதிரை லாயத்தில் அதிகாரி என்ற நிலைக்கு அங்கு இவர் உயர்ந்தார். குவாரசமிய-கோரி போர்களின் போது சுல்தான் ஷாவின் ஒற்றர்களால் இவர் பிடிக்கப்பட்டார். கோரி வெற்றிக்கு பிறகு இவர் விடுதலை செய்யப்பட்டார். முகம்மது கோரி இவருக்கு அதிக ஆதரவு அளித்தார்.  
1192இல் இரண்டாம் தரைன் போரில் கோரி வெற்றிக்குப் பிறகு இந்திய நிலப்பரப்புக்கு பொறுப்பாளராக ஐபக்கை முகம்மது கோரி நியமித்தார். சௌகான்கள், ககதவாலர், சாளுக்கியர், சந்தேலர் மற்றும் பிற இராச்சியங்களில் உள்ள பல்வேறு இடங்கள் மீது ஊடுருவல் நடத்தியது மற்றும் வென்றது ஆகியவற்றின் மூலம் வட இந்தியாவில் கோரி அரசமரபின் சக்தியை ஐபக் விரிவாக்கினார்.  
மார்ச் 1206இல் முகம்மது கோரியின் அரசியல் கொலைக்குப் பிறகு வட மேற்கு இந்தியாவில் கோரி நிலப் பரப்புகளின் கட்டுப்பாட்டுக்காக மற்றொரு முன்னாள் அடிமை தளபதியான தாசல்தீன் இல்திசுவுடன் ஐபக் சண்டையிட்டார். இந்தச் சண்டையின் போது இவர் காசுனி வரை முன்னேறினார். எனினும், பிறகு பின் வாங்கினார். தன்னுடைய தலைநகரை லாகூரில் அமைத்தார். முகம்மது கோரிக்கு பின் பதவிக்கு வந்த கியாசுதீன் மகுமூதுவின் முதன்மை நிலையை இவர் பெயரளவுக்கு ஏற்றுக் கொண்டார். இந்தியாவின் ஆட்சியாளராக ஐபக்கை மகுமூது அதிகாரப்பூர்வமாக அங்கீகரித்தார்.  
ஐபக்கிற்கு பிறகு ஆராம் ஷா பதவிக்கு வந்தார். பிறகு ஐபக்கின் முன்னாள் அடிமையும், மருமகனுமான இல்த்துத்மிசு பதவிக்கு வந்தார். இந்தியாவின் கட்டிறுக்கமற்ற கோரி நிலப்பரப்புகளை ஒரு சக்தி வாய்ந்த தில்லி சுல்தானகமாக இல்த்துத்மிசு மாற்றினார். தில்லியில் குதுப் மினாரைக் கட்டும் பணியைத் தொடங்கி வைத்ததற்காக ஐபக் அறியப்படுகிறார்.
# குத்புத்தீன் ஐபக்

## ஆரம்ப வாழ்க்கை

ஐபக் அண். 1150ஆம் ஆண்டு பிறந்தார். இவரது பெயரானது "குத்பல்தீன் அய்பெக்", "குத்புத்தீன் ஐபெக்", மற்றும் "குத்பல்தீன் அய்பக்" என பலவாறாக ஒலி பெயர்க்கப்படுகிறது. இவர் துருக்கிஸ்தானிலிருந்து வந்தவர் ஆவார். ஐபக் என்று அழைக்கப்பட்ட ஒரு துருக்கிய பழங்குடியினத்தைச் சேர்ந்தவர் ஆவார். "நிலா" (*அய்*) மற்றும் "பிரபு" (*பெக்*) ஆகியவற்றைக் குறிக்கும் துருக்கிய வார்த்தைகளிலிருந்து இவரது பெயரான ஐபக் உருவானது என்று கருதப்படுகிறது. ஒரு குழந்தையாக இவர் தன்னுடைய குடும்பத்திலிருந்து பிரிக்கப்பட்டார். பிறகு நிசாபூரில் இருந்த அடிமை சந்தைக்கு கொண்டு சென்று குபி என்பவரிடம் விற்கப்பட்டார்.  
குபி அல்லது அவரது மகன்களில் ஒருவர் ஐபக்கை ஒரு வணிகரிடம் விற்றனர். அவ்வணிகர் காசுனியில் கோரி சுல்தான் முகம்மது கோரியிடம் ஐபக்கை விற்றார். சுல்தானின் அடிமை வீட்டிற்கு ஐபக் அனுப்பப்பட்டார். தன்னுடைய அடிமைகளுக்கு பரிசுகளை சுல்தான் வழங்கிய போது ஒரு முறை ஐபக் தன்னுடைய பங்கை பணியாளர்களுக்கு பிரித்து அளித்தார். இச்செயலால் மதிப்புணர்வு கொண்ட சுல்தான் இவரை உயர் நிலைக்கு உயர்த்தினார்.  
ஐபக் பிறகு முக்கியப் பதவியான அரசரின் குதிரை லாயத்தின் அதிகாரி (*அமீர்-இ அகுர்*) என்ற பதவிக்கு உயர்ந்தார். குவாரசமிய ஆட்சியாளரான சுல்தான் ஷாவுடன் கோரிக்களுக்கு ஏற்பட்ட சண்டையின் போது குதிரைகளைப் பேணும் பொதுவான பணியின் பொறுப்பை ஐபக் ஏற்றிருந்தார். மேலும், அவற்றின் தீவனம் மற்றும் பொருட்களுக்கான பொறுப்பையும் ஏற்றிருந்தார். ஒரு நாள் குதிரைகளுக்கான தீவனத்தைச் சேகரித்துக் கொண்டிருந்த போது சுல்தான் ஷாவின் ஒற்றர்கள் இவரைப் பிடித்தனர். ஓர் இரும்புக் கூண்டில் இவரை வைத்தனர். இதற்குப் பிறகு கோரிக்கள் சுல்தான் ஷாவை தோற்கடித்தனர். ஐபக் விடுதலை செய்யப்பட்டார். பிறகு கோரி ஐபக்கிற்கு பெருமளவு ஆதரவு அளித்தார். 1191-1192இல் இந்தியாவில் சண்டையிடப்பட்ட முதலாம் தரைன் யுத்தம் வரை ஐபக்கிற்கு பிறகு வழங்கப்பட்ட பதவிகள் குறித்து எந்த விதத் தகவல்களும் இல்லை.
# குத்புத்தீன் ஐபக்

## கோரித் தளபதியாக

### சௌகான்களுக்கு எதிரான படையெடுப்பு

இந்தியாவில் முதலாம் தரைன் போரில் செளகான் ஆட்சியாளர் பிருத்திவிராச் சௌகானின் படைகளால் தோற்கடிக்கப்பட்ட கோரி இராணுவத்தின் தளபதிகளில் ஐபக்கும் ஒருவராவார். இரண்டாம் தரைன் யுத்தத்தில் கோரிக்கள் வெற்றி பெற்றவர்களாக உருவாயினர். கோரி இராணுவத்தில் தனது பொதுவான பொறுப்பை ஐபக் ஏற்றிருந்தார். சுல்தான் முகம்மது கோரிக்கு அருகிலேயே நின்று போரிட்டார். கோரி ஐபக்கை இராணுவத்தின் மையப்பகுதியில் நிறுத்தினார்.  
தரைனில் இவரது வெற்றிக்குப் பிறகு முகம்மது கோரி முந்தைய சௌகான் நிலப்பரப்பை ஐபக்குக்கு கொடுத்தார். இந்தியாவின் பஞ்சாப்பின் தற்போதைய குராம் என்ற இடத்தில் ஐபக் நிறுத்தி வைக்கப்பட்டார். இவருக்கு எந்த விதமான பணி கொடுக்கப்பட்டது என்பது தெளிவாகத் தெரியவில்லை. மின்ஹஜ்ஜின் கூற்றுப்படி வரி வசூலிக்கும் பணி என்றும், பக்ரி முதபீர் என்பவரின் கூற்றுப்படி தளபதி பதவி என்றும், அசன் நிசாமி குராம் மற்றும் சமனாவின் கூற்றுப்படி ஆளுநராக ஐபக் பணியமர்த்தப்பட்டார் என்றும் பலவிதமான கருத்துகள் காணக்கிடைக்கின்றன.  
பிருத்திவிராச்சின் இறப்பிற்குப் பிறகு கோரிக்களுக்கு திறை செலுத்தியவராக பிருத்திவிராச்சின் மகன் நான்காம் கோவிந்தராசனை ஐபக் நியமித்தார். சில காலத்திற்குப் பிறகு பிருத்திவிராச்சின் சகோதரர் அரிராஜன் ரந்தம்பூர் மீது படையெடுத்தார். இப்பகுதியை தன்னுடைய அதிகாரி கவாமுல் முல்க்கின் கீழ் ஐபக் கொடுத்திருந்தார். ரந்தம்பூர் நோக்கி ஐபக் அணி வகுத்தார். ரந்தம்பூர் மற்றும் முன்னாள் சௌகான் தலைநகரமான அஜ்மீர் ஆகிய இடங்களிலிருந்து அரிராஜன் பின் வாங்கும் நிலைக்குத் தள்ளப்பட்டார்.
# குத்புத்தீன் ஐபக்

## கோரித் தளபதியாக

### சாத்வானுக்கு எதிரான படையெடுப்பு

செப்டம்பர் 1192இல் சாத்வான் என்ற பெயருடைய ஒரு கிளர்ச்சியாளர் முந்தைய சௌகான் நிலப்பரப்பில் இருந்த, நுசுரதுத்தீனால் கட்டுப்பாட்டில் வைக்கப்பட்டிருந்த அன்சி கோட்டையை முற்றுகையிட்டார். ஐபக் அன்சியை நோக்கி அணி வகுத்தார். இது சாத்வான் பகாருக்கு பின் வாங்கும் நிலையை ஏற்படுத்தியது. பகாரில் நடந்த யுத்தத்தில் சாத்வான் தோற்கடிக்கப்பட்டு கொல்லப்பட்டார்.  
மேலே குறிப்பிடப்பட்டுள்ள சாத்வானின் கிளர்ச்சி குறித்த தகவலானது சமகால எழுத்தாளர் அசன் நிசாமியிடம் இருந்து பெறப்படுகிறது. எனினும், 17ஆம் நூற்றாண்டின் பெரிஷ்தா என்ற வரலாற்றாளர் இந்தக் கிளர்ச்சி 1203ஆம் ஆண்டு நடந்ததாகக் குறிப்பிடுகிறார். தன்னுடைய தோல்விக்குப் பிறகு குசராத்து எல்லைக்கு சாத்வான் பின்வாங்கியதாகக் குறிப்பிடுகிறார். ஐபக் குசராத்து மீது படையெடுத்த போது சாளுக்கிய மன்னன் இரண்டாம் பீமனின் ஒரு தளபதியாக சாத்வான் பின்னர் கொல்லப்பட்டார் என்று குறிப்பிடுகிறார். வரலாற்றாளர் தசரத சர்மாவின் கூற்றுப்படி குசராத்தின் எல்லைக்கு அருகில் உள்ள பகார் என்ற மற்றொரு இடத்துடன் சாத்வான் கொல்லப்பட்ட பகார் பகுதியை பெரிஷ்தா குழப்பிக் கொண்டிருக்கலாம் என்று குறிப்பிடுகிறார். மற்றொரு பகுதியானது பான்ஸ்வாரா மற்றும் துங்கர்பூருக்கு அருகில் உள்ளது. வரலாற்றாளர் எ. கே. மசூம்தார் சாளுக்கிய மன்னர் பீமனை பீமசிம்மாவுடன் பெரிஷ்தா குழப்பிக் கொண்டிருக்கலாம் என்று குறிப்பிடுகிறார். *கரதர கச்சா பட்டவலி* என்ற நூல் பீமசிம்மா 1171ஆம் ஆண்டு அன்சியின் ஆளுநராக இருந்தார் என்று குறிப்பிடுகிறது. இவ்வாறாக சாத்வான் பீமசிம்மாவின் ஒரு தளபதியாக இருந்திருக்கலாம் என்றும், தன்னுடைய எசமானருக்காக கோட்டையை மீண்டும் பெற முயற்சித்து இருக்கலாம் என்றும் குறிப்பிடப்படுகிறது.  
என்றி மியர்சு எல்லியட் என்ற வரலாற்றாளர் சாத்வானை ஜாட் இன மக்களின் ஒரு தலைவர் என்று எண்ணுகிறார். பிந்தைய எழுத்தாளர்களாலும் இது குறிப்பிடப்படுகிறது. நிசாமி இதைக் குறிப்பிடவில்லை. சாத்வான் மற்றும் ஜாட் ஆகிய சொற்களுக்கிடையே உள்ள ஒற்றுமை மற்றும் கிளர்ச்சி நடந்த இடம் ஆகியவற்றை அடிப்படையாகக் கொண்டு எல்லியட் குறிப்பிடுகிறார் என்று தோன்றுகிறது. எஸ். எச். கோடிவாலா என்ற வரலாற்றாளாரின் கூற்றுப்படி, சாத்வான் என்பது நூல்களில் உள்ள சகவான் என்ற சொல்லுடன் தவறாகப் புரிந்து கொள்ளப்படுகிறது என்கிறார். இந்த கிளர்ச்சியாளர் ஒரு வேளை பிருத்திவிராஜனின் தளபதியான ஒரு சௌகானாக இருந்திருக்கலாம் என்று கருதப்படுகிறது. ரீமா கூஜா என்பவர் சைத்ரா என்ற பெயரின் மருவிய ஒரு வடிவமாக இது இருந்திருக்கலாம் என்று குறிப்பிடுகிறார்.
# குத்புத்தீன் ஐபக்

## கோரித் தளபதியாக

### தோவாப்பில் தொடக்கப் படையெடுப்புகள்

சாத்வானை தோற்கடித்ததற்கு பிறகு இவர் குராமுக்கு திரும்பி வந்தார். தோவாப் மீது படையெடுக்க ஆயத்தங்களை மேற்கொண்டார். 1192இல் மீரட் மற்றும் பரன் (தற்போதைய புலந்தசகர்) ஆகியவற்றின் கட்டுப்பாட்டை இவர் பெற்றார். அங்கிருந்து பின்னர் ககதவால இராச்சியத்திற்கு எதிராக தாக்குதல்களைத் தொடங்கினார். 1192இல் தில்லியின் கட்டுப்பாட்டைப் பெற்றார். தொடக்கத்தில் தில்லியின் தோமர மன்னரை ஒரு திறை செலுத்தியவராக இவர் விட்டுச் சென்றார். 1193இல் துரோகக் குற்றம் சாட்டி தோமர மன்னரை இவர் பதவியிலிருந்து நீக்கினார். தில்லியின் நேரடிக் கட்டுப்பாட்டைப் பெற்றார்.
# குத்புத்தீன் ஐபக்

## கோரித் தளபதியாக

### காசுனியில் தற்காலிகமாக தங்குதல்

1193இல் கோரி தலைநகரான காசுனிக்கு ஐபக்கை சுல்தான் முகம்மது கோரி வருமாறு அழைத்தார். கிட்டத்தட்ட சமகால வரலாற்றாளரான மின்ஹஜ் இதை ஏன் என்று விளக்கவில்லை. ஆனால், 14ஆம் நூற்றாண்டு வரலாற்றாளர் இசாமி ஐபக்கின் விசுவாசம் குறித்து சுல்தானுக்கு சிலர் சந்தேகத்தைத் தூண்டியதாகக் குறிப்பிடுகிறார். வரலாற்றாளர் கே. எ. நிசாமி, இசாமியின் குறிப்பை ஏற்கத்தக்கதல்ல என்று குறிப்பிடுகிறார். இந்தியாவில் மேற்கொண்ட கோரி விரிவாக்கத்திற்கு திட்டமிடுவதற்காக ஐபக்கின் உதவியைப் பெறுவதற்காக சுல்தான் அழைத்திருக்கலாம் என்ற கோட்பாட்டை முன் வைக்கிறார்.
# குத்புத்தீன் ஐபக்

## கோரித் தளபதியாக

### இந்தியாவுக்கு திரும்புதல்

ஐபக் காசுனியில் சுமார் ஆறு மாதங்களுக்குத் தங்கினார். 1194இல் இந்தியாவிற்குத் திரும்பிய பிறகு யமுனை ஆற்றைக் கடந்தார். தோர் இராபுத்திரர்களிடமிருந்து கோலியைக் (தற்போதைய அலிகர்) கைப்பற்றினார்.  
இதே நேரத்தில், இந்தியாவில் ஐபக் இல்லாததை தனக்குச் சாதகமாக பயன்படுத்திக் கொண்ட அரிராஜா முந்தைய சௌகான் நிலப்பரப்பின் ஒரு பகுதியின் கட்டுப்பாட்டை மீண்டும் பெற்றார். தில்லிக்கு இவர் திரும்பியதற்குப் பிறகு அரிராஜாவுக்கு எதிராக ஐபக் இராணுவத்தை அனுப்பினார். தோல்வி உறுதி என்ற நிலையில் அரிராஜா தற்கொலை செய்து கொண்டார். அஜ்மீரை ஒரு முஸ்லிம் ஆளுநருக்கு கீழ் இறுதியாக ஐபக் கொடுத்தார். கோவிந்தராஜனை ரந்தம்பூருக்கு இடம் மாற்றினார்.
# குத்புத்தீன் ஐபக்

## கோரித் தளபதியாக

### ககதவாலர்களுக்கு எதிரான போர்

1194இல் முகம்மது கோரி இந்தியாவுக்கு திரும்பி வந்தார். 50,000 குதிரைகளைக் கொண்ட ஓர் இராணுவத்துடன் யமுனை ஆற்றைக் கடந்தார். சந்தவார் போரில் ககதவால மன்னர் ஜெயச்சந்திரனின் படைகளைத் தோற்கடித்தார். ஜெயச்சந்திரன் போரில் கொல்லப்பட்டார். யுத்தத்திற்குப் பிறகு முகம்மது கோரி கிழக்கு நோக்கிய தனது முன்னேற்றத்தைத் தொடர்ந்தார். ஐபக் இந்த இராணுவத்தில் முன் வரிசைப் படையில் இருந்தார். வாரணாசியானது (காசி) கைப்பற்றப்பட்டது. புத்த நகரமான சாரநாத்தும் இந்நேரத்தில் சூறையாடப்பட்டது என்று பொதுவாகக் கருதப்படுகிறது. கோரிக்கள் ககதவால இராச்சியம் மீதான முழுமையான கட்டுப்பாட்டை பெறாத போதிலும், இந்த வெற்றியானது அப்பகுதியில் இருந்த பல இடங்களில் இராணுவ நிலையங்களை நிறுவ இவர்களுக்கு ஒரு வாய்ப்பு வழங்கியது.
# குத்புத்தீன் ஐபக்

## முகம்மது கோரியின் இறப்பிற்குப் பிறகு

மின்ஹஜின் *தபாகத்-இ நசீரி* நூலின் படி, தெற்கே உஜ்ஜைனின் எல்லைகள் வரை இருந்த நிலப்பரப்பை ஐபக் வென்றார். 1206இல் சுல்தான் முகம்மது கோரியின் இறப்பு நடந்த நேரத்தில் கீழ்கண்ட பகுதிகளை இந்தியாவில் கோரிக்கள் கட்டுப்பாட்டில் வைத்திருந்ததாக மின்ஹஜ் குறிப்பிடுகிறார்:  
எனினும், இந்த அனைத்துப் பகுதிகளிலும் கோரி கட்டுப்பாடானது சமமான அளவுக்கு வலிமையுடையதாக இல்லை. இதில் குவாலியர் மற்றும் கலிஞ்சர் போன்ற சில பகுதிகளில் கோரி கட்டுப்பாடானது பலவீனமானதாக இருந்தது அல்லது முற்றிலும் இல்லாமலேயோ போனது.
# குத்புத்தீன் ஐபக்

## முகம்மது கோரியின் இறப்பிற்குப் பிறகு

### கிழக்கு இந்தியா

சுல்தான் முகம்மது கோரியின் ஆட்சியின் போது கிழக்கு இந்தியாவில் இருந்த பீகார் மற்றும் வங்காளத்தின் பகுதிகள் கல்சி இனத்தவரால் வெல்லப்பட்டன. இதற்கு கோரி தளபதியான பக்தியார் கல்சி தலைமை தாங்கினார். 1206ஆம் ஆண்டு தேவ்கோட் என்ற இடத்தில் தன்னுடைய உதவியாளர் அலி மர்தான் கல்சி என்பவரால் பக்தியார் கொல்லப்பட்டார். இதே நேரத்தில், சுல்தான் முகம்மது கோரியும் அரசியல் கொலை செய்யப்பட்டார். இறுதியாக பக்தியாரின் மற்றொரு உதவியாளரான முகம்மது சிரான் கல்சி அலி மர்தானை பிடித்தார். கிழக்கு இந்தியாவில் கல்சிக்களின் தலைவர் ஆனார். அலி மர்தான் தில்லிக்கு தப்பிச் சென்றார். கல்சி விவகாரங்களில் தலையிடுமாறு ஐபக்கை அவர் இணங்க வைத்தார். கல்சிக்கள் முகம்மது கோரியின் அடிமைகள் கிடையாது. எனவே இவ்விவகாரத்தில் தலையிடுவதற்கு ஐபக்குக்கு எந்த அதிகாரப்பூர்வமான உரிமையும் இல்லை. இருந்த போதிலும் தன்னுடைய உதவியாளரும், அவத்தின் ஆளுநரான கைமசு ருமியை வங்காளத்தில் இருந்து லக்னௌதி என்ற இடத்துக்கு அணி வகுத்துச் செல்லுமாறு ஐபக் அறிவுறுத்தினார். கல்சி அமீர்களுக்கு பொருத்தமான வரி வசூலிக்கும் இக்தாக்களை கொடுக்குமாறு கூறினார்.  
தேவ்கோட்டின் உரிமையை பக்தியாரின் மற்றொரு உதவியாளரான குசாமுதீன் இவாசு கல்சிக்கு கைமசு ருமி வழங்கினார். முகம்மது சிரான் மற்றும் பிற கல்சி அமீர்கள் இம்முடிவில் உடன்படவில்லை. அவர்கள் தேவ்கோட்டை நோக்கி அணி வகுத்தனர். எனினும், அவர்களை ருமி தீர்க்கமாகத் தோற்கடித்தார். பிறகு ஒரு சண்டையில் சிரான் கொல்லப்பட்டார். பிறகு ஐபக் லக்னௌதியை அலி மர்தானுக்கு வழங்கினார்.
# குத்புத்தீன் ஐபக்

## தனிப்பட்ட வாழ்க்கை

மின்ஹஜின் *தபாகத்-இ நசீரி* நூலின் சில கையெழுத்துப் பிரதிகள் ஐபக்குக்கு பின் ஆட்சிக்கு வந்த ஆராம் ஷாவின் பெயருக்கு பின் *பின் ஐபக்* ("ஐபக்கின் மகன்") என்ற சொற்களைக் குறிப்பிடுகின்றன. எனினும், கவனமற்ற ஒரு எழுத்தரால் செய்யப்பட்ட தவறான ஓர் இணைப்பாக இது இருக்கலாம் என்று கருதப்படுகிறது. ஏனெனில், தனது *தரிக்-இ-ஜஹான் குஷா* நூலில் அடா மாலிக் ஜுவய்னி வெளிப்படையாக ஐபக்குக்கு எந்தவொரு மகனும் இல்லை என்று குறிப்பிடுகிறார். மாறாக 14ஆம் நூற்றாண்டு வரலாற்றாளரான அப்துல் மாலிக் இசாமி ஆராம் ஷாவை ஐபக்கின் உண்மையான மகன் என்று குறிப்பிடுகிறார்.  
ஐபக்கின் மூன்று மகள்களைப் பற்றி மின்ஹஜ் குறிப்பிடுகிறார். முதல் மகள் முல்தானின் கோரி ஆளுநரான நசீரத்தீன் கபாச்சாவுக்கு மணம் முடித்து கொடுக்கப்பட்டார். அவரது இறப்பிற்கு பிறகு இரண்டாவது மகளும் கபாச்சாவிற்கே மணம் முடித்து கொடுக்கப்பட்டார். மூன்றாவது மகள் ஐபக்கின் அடிமையான இல்த்துத்மிசை மணந்து கொண்டார். இல்த்துத்மிசு ஆராம் ஷாவுக்கு பிறகு தில்லி அரியணைக்கு வந்தார்.  
நிசாபூரில் இருந்து தில்லிக்கு ஐபக்கின் ஆட்சிக் காலத்தின் போது இடம் பெயர்ந்த வரலாற்றாளரான அசன் நிசாமி ஐபக்கின் ஆட்சியின் போது மீரட் மற்றும் கலிஞ்சரில் இருந்த இந்து கோவில்கள் மசூதிகளாக மாற்றப்பட்டன என்பதைக் குறிப்பிடுகிறார். இவரது குறிப்பானது தில்லியில் உள்ள குதுப் மினார் வளாகம் மற்றும் அஜ்மீரில் உள்ள "அதை தின் கா சோன்பரா மசூதி" ஆகியவற்றால் உறுதிப்படுத்தப்படுகிறது. அழிக்கப்பட்ட இந்துக் கோயில்களின் எஞ்சியவை இவற்றை கட்டப் பயன்படுத்தப்பட்டன.  
தனது வாழ்நாளின் ஒரு கட்டத்தில் இந்து இராணுவ வீரர்களை தனது இராணுவத்தில் ஐபக் சேர்க்க ஆரம்பித்தார். 1192இல் மீரட் முற்றுகையை நடத்திய இராணுவத்தில் இந்து இராணுவ வீரர்கள் இருந்தனர் என்பது அறியப்பட்ட ஒன்றாகும். இதே போல், 1206இல் காசுனிக்கு சென்ற போது இவருடன் சென்ற "இந்துஸ்தானின் படைகளானவை" இந்து தலைவர்களான "இராணாக்கள்" மற்றும் "தாகூர்கள்" ஆகியோரை உள்ளடக்கியிருந்தன.
# குத்புத்தீன் ஐபக்

## கலாச்சாரப் பங்களிப்புகள்

தில்லியில் உள்ள குதுப் மினாரின் கட்டமைப்பானது ஐபக்கின் ஆட்சியின் போது தொடங்கப்பட்டது. ஐபக் இலக்கியத்திற்கு ஒரு புரலவராக விளங்கினார். *அதப் அல்-கர்ப்* (போர் நியதிகள்) என்ற நூலை எழுதிய பக்ரி முதாபீர் தன்னுடைய மரபுகளின் நூல் என்ற நூலை ஐபக்கிற்கு அர்ப்பணம் செய்தார். இல்த்துத்மிசின் ஆட்சிக் காலத்தின் போது முடிக்கப்பட்ட அசன் நிசாமியின் *தசுல் மாசிர்* நூல் பெரும்பாலும் ஐபக்கின் ஆட்சியின் போது தொடங்கப்பட்டிருக்கலாம் என்று கருதப்படுகிறது.
# திண்டுக்கல் மாவட்ட சார் நிலை நீதிமன்றங்கள்

**திண்டுக்கல் மாவட்ட சார் நிலை நீதிமன்றங்கள்** இந்தியாவின் மாநிலமான தமிழகத்தின் மாவட்டமான் திண்டுக்கல்லில் இயங்கும் சார் நிலை உள்நீதிமன்றங்களாகும். இவைகள் மதுரைக் கிளை அமர்வின் கீழ் இயங்கும் நீதிமன்றங்காளாகும். இந்நீதிமன்றங்கள் அம்மாவட்டத்தின் நகர மற்றும் கிராம நீதிமுறைமைகளை செயல்படுத்துகின்றன .
# திண்டுக்கல் மாவட்ட சார் நிலை நீதிமன்றங்கள்

## நீதிமன்றங்களின் பட்டியல்

**திண்டுக்கல் மாவட்ட சார் நிலை நீதிமன்றங்கள் மற்றும் நீதிபதிகளின் அமர்வுகள்**  
| வ.எண் | நீதிமன்றங்கள் | நீதிபதிகளின் இருக்கைகள் |
| --- | --- | --- |
| 1 | **திண்டுக்கல்** | **மாவட்ட நீதிபதிகள்** |
| முதன்மை மாவட்ட நீதிபதி |  |  |
| 1.1 | விரைவு நீதிமன்றம் | கூடுதல் மாவட்ட நீதிபதி & தொடர் விசாரணை (செசன்சு) நீதிபதி |
| """" | தொடர்ச்சி |  |
| **உரிமையியல் நீதிபதிகள்(முதுநிலை)** |  |  |
| தலைமை நீதிமுறைமை நடுவர் |  |  |
| முதன்மை சார் நீதிபதி |  |  |
| கூடுதல் சார் நீதிபதி |  |  |
| **உரிமையியல் நீதிபதிகள்(இளநிலை)** |  |  |
| முதன்மை மாவட்ட முன்சீப் |  |  |
| 1 வது கூடுதல் மாவட்ட முன்சீப் |  |  |
| 2 வது கூடுதல் மாவட்ட முன்சீப் |  |  |
| 1 வது நீதிமுறைமை நடுவர் |  |  |
| 2 வது நீதிமுறைமை நடுவர் |  |  |
| 3 வது நீதிமுறைமை நடுவர் |  |  |
| 2 | **பழனி** | **உரிமையியல் நீதிபதிகள்(முதுநிலை)** |
| சார் நீதிபதி |  |  |
| **உரிமையியல் நீதிபதிகள்(இளநிலை)** |  |  |
| மாவட்ட முன்சீப் |  |  |
| நீதிமுறைமை நடுவர் |  |  |
| 3 | **நிலக்கோட்டை** | **உரிமையியல் நீதிபதிகள்(இளநிலை)** |
| மாவட்ட முன்சீப் |  |  |
| நீதிமுறைமை நடுவர் |  |  |
| 4 | **வேடசந்தூர்** | **உரிமையியல் நீதிபதிகள்(இளநிலை)** |
| முதன்மை மாவட்ட முன்சீப் உடன் 1 வது நீதிமுறைமை நடுவர் |  |  |
| 5 | **கோடைக்கானல்** | **உரிமையியல் நீதிபதிகள்(இளநிலை)** |
| முதன்மை மாவட்ட முன்சீப் உடன் 1 வது நீதிமுறைமை நடுவர் |  |  |
# பிருத்திவிராச் சௌகான்

உள்ள பிரித்திவிராஜ் சௌகானின் சிலை]]  
**பிருத்திவிராஜ் சௌகான்** (**Prithviraj Chauhan**) (பொ.ஊ. 1168-1192), 12 ஆம் நூற்றாண்டின் பிற்பகுதியில் வட இந்தியாவில் இருந்த இராச்சியம் ஒன்றை ஆண்ட இந்து இராசபுத்திர சௌகான் மரபைச் சேர்ந்த ஒரு மன்னன் ஆவார். தில்லி அரியணையில் இருந்த கடைசிக்கு முந்திய இந்து மன்னன் இவராவார். பொ.ஊ. 1179 ஆம் ஆண்டில், தனது 13 வயதில் ஆட்சிக்கு வந்த பிரித்திவிராஜ், இரட்டைத் தலைநகரங்களான அஜ்மீர், டில்லி ஆகிய நகரங்களிலிருந்து ஆட்சி நடத்தினார். இவர், இன்றைய இராசசுத்தான், அரியானா ஆகிய மாநிலங்களின் பெரும்பகுதியை உள்ளடக்கியதாக இருந்த நாட்டை ஆண்டதுடன், முசுலிம் ஆக்கிரமிப்புகளுக்கு எதிராக இராசபுத்திரரை ஒன்றுபடுத்தினார்.  
கன்னோசி நாட்டின் மன்னன் செயச்சந்திர ரத்தோடின் மகளான சம்யுக்தாவுடன் பிரித்திவிராஜ் கொண்ட காதல் வட இந்தியாவில் புகழ்பெற்ற ஒரு காதல் கதை ஆகும். பிரித்திவிராஜின் அரசவைப் புலவரும், அவரது நண்பருமான சந்த் பார்தாய் என்பவர் எழுதிய *பிரித்திவிராஜ் ராசோ* என்னும் காவியத்தின் கருப்பொருளும் இதுவே.  
பிரித்திவிராச், ஆப்கானிய மன்னனான கோரி முகமதுவை 1191 ஆம் ஆண்டு இடம்பெற்ற முதல் தாரைன் போரில் தோற்கடித்தார். ஆனாலும் அடுத்த ஆண்டு மீண்டும் கோரி தாக்கியபோது இடம்பெற்ற இரண்டாம் தாரைன் போரில் பிரித்திவிராச் தோல்வியடைந்தார். இவரது தோல்விக்குப் பின்னர் வட இந்தியா முசுலிம்களின் ஆக்கிரமிப்பு ஏற்பட்டு டில்லி அவர்களின் கட்டுப்பாட்டுக்குள் வந்தது. டில்லியில் உள்ள கிலா ராய் பித்தோரா என்னும் பெயர் இவரது பெயரைத் தழுவி இடப்பட்டது ஆகும்.
# மணிமுத்தாறு

மணிமுத்தாறு என்பது தமிழ்நாட்டில் உள்ள நான்கு நதிகளுக்கும் அவற்றுள் ஒன்றன் கரையில் உள்ள ஊருக்கும் பெயராகும்.  
**ஆறுகள்**  
- மணிமுத்தாறு (தாமிரபரணியின் துணை ஆறு)
- மணிமுத்தாறு (வெள்ளாற்றின் துணை ஆறு)
- திருமணிமுத்தாறு (காவிரியின் துணை ஆறு)
- மணிமுத்தாறு (பாம்பாற்றின் துணை ஆறு)  
**ஊர்**  
- மணிமுத்தாறு (ஊர்) (தாமிரபரணி)
# சனீஸ்வரன்

**சனீஸ்வரன்** (, ) என்பவர் இந்து சோதிடத்தில் கூறப்படும் நவக்கிரகங்களில் ஒருவராவார். இந்து தொன்மவியலின் அடிப்படையில் இவர் சூரிய தேவன் - சாயா தேவி தேவி தம்பதியினருக்கு பிறந்தவர். பொதுவாக காகத்தினை வாகனமாக கொண்டவர். இவருடைய கால் சிறிது ஊனமென்றும், அதனால் மெதுவாக / மந்தமாக நடப்பவர் என்றும் கூறப்படுகிறது. எனவே மந்தன் எனும் பெயர் வழங்கப்படுகிறது.
# சனீஸ்வரன்

## வேறு பெயர்கள்

- சனி தேவன்
- சனீஸ்வரன்
- மந்தாகரன் - மந்தமானவன் (மெதுவானவன்)
- சாயாபுத்ரன் - சாயையின் மகன் (சாயபுத்ரா)  
இவ்வாறு பல்வேறு பெயர்கள் சனீஸ்வரன் அழைக்கப்படுகிறார். நவக்கிரகங்களில் ஈஸ்வரப் பட்டம் பெற்றவர் இவர் ஒருவரே ஆவார்.
# சனீஸ்வரன்

## புராணம்

சூரியதேவரின் மனைவி சந்தியாதேவி, நீண்ட நெடுங்காலமாக சூரியனையும், அவரது வெப்பத்தையும் அருகில் இருந்து தாங்கி வந்ததன் காரணமாக தன்னுடைய சக்தியை இழந்திருந்தார். ஆகவே அவர் பூலோகம் சென்று தவம் செய்து மீண்டும் சக்தியைப் பெற எண்ணினார். அதை சூரியனிடம் சொல்ல பயந்த சந்தியா, தன்னுடைய நிழலில் இருந்து தன்னைப் போன்ற உருவம் கொண்ட பெண்ணைத் தோற்றுவித்தார். நிழலில் இருந்து உருவானதால் அந்தப் பெண்ணுக்கு சாயாதேவி என்று பெயரிட்டார்.  
இதையடுத்து சந்தியா தவம் செய்வதற்காக பூலோகம் செல்ல, சாயாதேவி சூரியனுடன் வாழ்ந்து வந்தார். சாயாவிற்கு சனி என்ற மகன் பிறந்தார். நிழலின் மகனாகப் பிறந்ததால் சனி கருமை நிற தோற்றத்துடன் இருந்தார். அதைக் கண்ட சூரியன் சனியை தன் புதல்வனாக ஏற்றுக்கொள்ள மறுத்துவிட்டார். அப்போது சாயா கண்ணீர் விட்டார். அதைக் கண்டு கோபமடைந்த சனி தன் வக்கிர பார்வையை சூரியன் மீது செலுத்தினார். அப்போது சூரியன் மீது கிரகணம் ஏற்பட்டது. சனியின் சக்தியைக் கண்டு வியந்த சூரிய தேவர் சிவபெருமானிடம் சனியைப் பற்றி கேட்டார். அதற்கு சிவபெருமான் தேவர்கள், கடவுளர்கள், மக்கள் என்ற பாரபட்சமின்றி அனைவருக்கும் அவர்களின் பாவ- புண்ணியங்களுக்கு ஏற்ப பலன்களை வழங்கவே சனி பிறந்துள்ளதாகக் கூறினார். இதனால் மகிழ்ந்த சூரியன், சனியைத் தன் புதல்வனாக ஏற்றுக் கொண்டார். சனி வளர்ந்த பிறகு தன் பொறுப்பை உணர்ந்து கொண்டார். பாரபட்சமின்றி நீதி வழங்க பந்த பாசங்களைத் துறக்க வேண்டும் என்பதால் சனி தன் பெற்றோரைப் பிரிந்து சென்று சனிலோகத்தில் வாழத் தொடங்கினார். இவரது வக்கிர பார்வையின் பிடியில் இருந்து சிவபெருமான் உட்பட யாருமே தப்பியதில்லை என்பர்.
# சனீஸ்வரன்

## குறியீடு மற்றும் பழக்கங்கள்

சனீசுவரனுக்கும் கருமை நிறத்திற்குமான குறியீடு கவனத்தில் கொள்ளத்தக்கது. கோயில்களில் சனீசுவரனுக்கு கருமை நிற ஆடையும், கரிய எள்ளை முடிந்த கரிய துணியை திரியாக கொண்ட விளக்குகளும் கொடுக்கப்படுகின்றன. இவற்றோடு சனீசுவரனின் வாகனமாக கருதப்படும் காகமும் கருமை நிறமுடையதாகும். இவ்வாறு பல்வேறு பட்ட குறியீடுகள் கருமை நிறம் கொண்டவையாக உள்ளன. இவை இருள் சூழ்ந்த பாதாள உலகத்தினைக் குறிப்பதாகவும் கருத இடமுண்டு. கிரகங்களில் சேவகனான இவர், மனித உடலில் நரம்பு ஆவார். தொடை, பாதம், கணுக்கால் இவற்றின் சொந்தக்காரர். பஞ்சபூதங்களில்- காற்று. ஊழியர்களைப் பிரதிபலிப்பவர். பாப கிரக வரிசையில் முதலிடம் வகிப்பவர். இவரின் நட்சத்திரங்கள்- பூசம், அனுஷம், உத்திரட்டாதி. உலோகப் பொருள்களில் - இரும்பு இவருடையது. கிரக ரத்தினங்களில் நீலக்கல் இவருடையது. லக்னத்தில் சனி நின்றால் ஆயுள் விருத்தி உண்டு. 3-ஆம் இடத்தில் இருப்பின் தீர்க்காயுள், சரளமான பணவருவாய், பெயர்-புகழ் மற்றும் அரசியல் செல்வாக்கு கிடைக்கும். 6-ல் அமர்ந்திருந்தால் தன யோகம், சத்ரு ஜெயம், தன்மான குணம், தைரியம் மற்றும் அஷ்ட லட்சுமி கடாட்சம் உண்டாகும்.